钦定古今图书集成/理学汇编/文学典/第175卷 > 《徐师曾文体明辩》 > 《答王近思》朱子
## 钦定古今图书集成/理学汇编/文学典/第175卷 > 《徐师曾文体明辩》 > 《答王近思》朱子

前此欲铭先夫人之墓，以未尝习为之，无以应命，亦
自念君子之事亲以诚，正不在此，但能笃志力行，使
人谓之君子之子，则其为亲荣也大矣。《祭文》尤所未
解。“凡丧父在，父为主，今自主之，一失也。古者将葬，祖
奠、遣奠，祝以事告，而无文辞，二失也。古人居丧则言
不文，盖哀戚胜之，不能文也。今文甚矣，又将振而矜”
之。此三失也。孔子曰：“丧与其易也，宁戚。”吾友其未之
思欤？大抵吾友诚悫之心，似有未至，而华藻之饰常过其哀，故所为文，亦皆辞胜理，文胜质，有轻扬诡异
之态，而无沉潜温厚之风，不可不深自警省，讷言敏
行，以改故习之谬也。